open-index/open-wikipedia-markdown huggingface dataset:
Chris Broderick

**Chris Broderick** (s. 6. maaliskuuta 1970, Colorado, Yhdysvallat) on yhdysvaltalainen kitaristi. 

## Ura
Broderick tunnetaan parhaiten thrash metal-yhtye Megadethin entisenä soolokitaristina. Broderick on tehnyt Megadethin kanssa kolme studioalbumia, *[[Endgame]]*n (2009) ja *[[Thirteen (albumi)|TH1RT3EN]]*in (2011) sekä Super Colliderin (2013). Broderick korvasi Glen Droverin yhtyeen kitaristina. Hän toimii nykyään ruotsalaisen melodinen death metal-yhtye In Flamesin toisena kitaristina. Hän liittyi yhtyeeseen ensin kiertuekitaristina vuonna 2019, ja lopulta hänen pestinsä vakinaistettiin vuonna 2022.

Broderick kertoi haastattelussa myös omista treeniaikatauluistaan. Ollessaan teini-ikäinen hän heräsi varhain aamulla ja soitti viisi tuntia sähkökitaraa, viisi tuntia klassista kitaraa, kaksi tuntia pianoa ja kaksi tuntia viulua. Kokonaisuudessaan päivän aikana hän harjoitteli soittoa 14 tuntia. Broderick pitää kitaraansa hyvin korkealla, vatsalihaksien kohdalla. Broderick käytti Ibanez- merkkisiä kitaroita, nykyisin Jackson Chris Broderick signature mallia DiMarzion mikrofoneilla.

### Nevermoren kiertuemuusikkona (2001–2003, 2006–2007)
Monia Broderickin faneja on hämmentänyt asia, miksi Chris ei koskaan ollut Nevermore-yhtyeen virallinen jäsen. Hän soitti Nevermoressa kiertuemuusikkona vuosien 2001–2003 ja 2006–2007 aikana. Chris myös soitti vuonna 2004 yhtyeen kiertueen toisen puoliskon, ja konsertoi myös Suomessa.

## Diskografia
### In Flames
**[[Foregone]]* (2023)

### Megadeth
**[[Endgame]]* (2009)
**[[Thirteen (albumi)|TH1RT3EN]]* (2011)
**[[Super Collider]]* (2013)

### Jag Panzer
**Age of Mastery* (1998)
**Thane to the Throne* (2000)
**Mechanized Warfare* (2001)
**Casting the Stones* (2004)

### Nevermore
**The Year of Voyager* (2008, konserttidvd)

## Aiheesta muualla

*
Parolan rautatieasema

**Parolan rautatieasema** (), on Suomen rataverkolla Hattulan kunnassa sijaitseva rautatieasema. Nykyisen asemarakennuksen on suunnitellut Bruno F. Granholm ja se on valmistunut vuonna 1920. Edellinen vuonna 1876 rakennettu asemarakennus paloi vuonna 1918. Asemalla on tallella vanha asemapuisto, tavaramakasiini ja osa alkuperäisistä asemapuiston rakennuksista.

Parolan rautatieasema on Hämeenlinnan–Tampereen radan alkuperäisiä IV luokan asemia Kuurilan, Viialan ja Lempäälän asemien ohella. Tärkeä syy rautatieaseman sijoittamiselle Parolaan oli sotaväen leirialue Parolannummella; vakituinen varuskunta sijoittui alueelle kuitenkin vasta toisen maailmansodan jälkeen. Keisari Aleksanteri II teki tutustumiskäynnin Parolannummelle junalla jo ennen rataosuuden virallista käyttöönottoa. Asemalta rakennettiin leirialueelle pistoraide, joka purettiin 1970-luvun lopussa. Hattulan kirkko sijaitsi kolmen kilometrin päässä radasta, ja radan myötä asutuksen painopiste siirtyi kirkolta Parolaan, josta muodostui kunnan keskustaajama. Parolan asema palveli myös kauemmas radasta jääneitä kuntia, sillä Hattulan kautta kulki maantie (myöhemmin valtatie 3, nykyisin kantatie 57) Pälkäneen ja Hauhon suuntaan. Henkilöliikenne Parolan asemalla lopetettiin vuonna 1981, mutta aloitettiin jälleen vuonna 1985. 

Nummelan asemarakennus on tehty samojen piirustusten mukaan kuin Parolan asema.

Parolan asemarakennus asemapuistoineen ja lisärakennuksineen on yksityisomistuksessa.

Merven teollisuusraide lähtee Parolan asemalta pohjoiseen kulkien pääradan itäpuolella. Kahden kilometrin pituinen teollisuusraide rakennettiin 1980-luvulla ja se on peruskorjattu syksyllä 2020. Raiteen liikenne koostuu nykyisin sotilasjunista.

## Junaliikenne
Asemalla pysähtyvät pääkaupunkiseudun lähiliikenteen Tampereelle jatkavat -junat. Helsinkiin liikennöidään raiteelta 1 ja Tampereelle raiteelta 3. Aseman ohittavat kaukojunat käyttävät raidetta 2.

## Linja-autot
Parolan rautatieaseman vieressä olevan Hattulantien kautta, Paloaseman pysäkiltä kulkee Hämeenlinnan seudun joukkoliikenteen linja-autot:

* **5** (Turenki–Hämeenlinna–Parolannummi)
* **5V** (Turenki–Hämeenlinna–Parolannummi–Parola)
* **5Y** (Turenki–Hämeenlinna– Parolannummi, öisin)
* **10** (Turenki–Hämeenlinna–Vähänummi–Parola)
* **610** (Hauho–Hauhontaka–Parola–Hämeenlinna)
* **621** (Hämeenlinna–Aulanko–Parola–Lepaa–Tyrväntö)
* **622** (Petäys–Lepaa–Hämeenlinna–Tavastia)
* **651** (Parola–Nihattula–Hyrvälä–Kivijoki–Myllykylä)
* **653** (Parola–Pelkola–Sattula–Parola / Mervi–Suontaka–Parola)
* **654** (Parola–Mervi–Suontaka–Parola)
* **655** (Parola–Nihattula–Sattula–Pelkola–Parola)

## Lähteet
Usko itseesi

__NOTOC__
**Usko itseesi** on Sydän, sydän -yhtyeen viides albumi, joka julkaistiin 12. maaliskuuta 2008. Albumi eroaa yhtyeen aiemmasta tuotannosta siten, että siinä on käytetty perinteisiä rocksoittimia analogisyntetisaattoreille käännettyinä. Lopputuloksena on elektronista musiikkia, joka on kuitenkin soitettu kitaroilla, bassolla, sekä rummuilla. Soittimet on nauhoitettu digitaaliseen muotoon ja ne on käännetty MIDIksi. Sen jälkeen miditiedostot on ajettu syntetisaattoreiden läpi ja nauhoitettu mikrofonilla kaiuttimien kautta. Näin ollen soitinten soundit on muokattu synetisattoreilla kappalekohtaisesti, eikä alkuperäisääniä käytetä kuin sävelen ja rytmin lähteenä. Usko itseesi -albumi on omaperäinen keksintö kone- ja rockmusiikin yhdistelmänä. Albumilla konesoundit yhdistyvät elävään ja inhimilliseen soittoon, joka puuttuu täydellisessä ajoituksessa pysyvistä koneellisesti tuotetuista kappaleista.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Keskisuomalainen: *suopea*
* Rumba: *ristiriitainen*
* Soundi: 

## Lähteet

## Aiheesta muualla
* Usko itseesi discogs.com -sivustolla
* Lisätietoa
Walter Kollo

**Walter Elimar Kollo** (oik. *Walter Elimar Kollodzieyski*; 28. tammikuuta 1878 Neidenburg, Itä-Preussi – 30. syyskuuta 1940 Berliini) oli saksalainen säveltäjä. Hän sävelsi ensisijaisesti operetteja ja jonkin verran viihdemusiikkia. Hänen sävellyksistään on esitetty suomeksi *Kolme pientä tyttölasta* (myös nimellä *Sininen viitta*), *Se naista miellyttää*, jota esitettiin 21 kertaa vuosina 1931–1932 Viipurin Kaupunginteatterissa, ja *Sinä vain* (myös nimellä *Pariisin yöt*). 

Hänen poikansa Willi Kollo sävelsi kevyttä musiikkia, ja hänen pojanpoikansa René Kollo on maineikas Wagner-tenori.

## Lähteet
Lima Duarte

**Ariclenes Venâncio Martins**, taiteilijanimeltään **Lima Duarte** (s. 29. maaliskuuta 1930) on brasilialainen näyttelijä. Hänellä on ollut rooleja useissa suosituissa saippuasarjoissa, telenoveloissa, kuten *O Bem-Amadossa* ja *Roque Santeirossa*. 

Duarte syntyi Sacramentossa, Minas Geraisin osavaltiossa. Hän on uransa aikana esiintynyt lisäksi useissa elokuvissa ja toiminut maassaan Topi-katin äänenä. 

Duarte on voittanut useita palkintoja paitsi Brasiliassa (muun muassa parhaan miespääosan Candango, 1977), myös parhaan miesnäyttelijän palkinnon Havannan elokuvajuhlilla Kuubassa vuonna 1983. 

## Aiheesta muualla
*
Kännykkä (albumi)

**Kännykkä** on Sydän, sydän -yhtyeen vuonna 2004 julkaistu toinen studioalbumi.

## Kappaleet
# Seksiä
# huumeita
# & ruokaa
# Volapük
# Ei voi olla totta
# Arvaa, miltä musta tuntuu
# Oireisto
# Kilo
# Ihmiset ovat valloittaneet maailman

## Aiheesta muualla
* Yhtyeen kotisivut
Valjaskirjoahven

**Valjaskirjoahven** (*Aequidens metae* ) on eteläamerikkalainen kirjoahven. Se sopii pidettäväksi myös akvaariossa. Valjaskirjoahvenen lähisukulainen kuviokirjoahven on toinen akvaarioissa tavallisimmin pidettävä laji *Aequidens*-suvusta.

## Koko ja ulkonäkö
Koiras voi kasvaa 20&nbsp;senttimetrin pituiseksi; naaras jää pienemmäksi. Valjaskirjoahvenen vartalossa on siniharmaalla tai kellertävänharmaalla pohjalla lyhyitä oranssinruskeita pystysuuntaisia juovia. Kyljessä ja pyrstön tyvessä on musta läikkä.

## Alkuperä
Valjaskirjoahven on kotoisin Kolumbiasta, missä se on endeeminen laji muutamassa joessa.

## Käyttäytyminen

Valjaskirjoahven on kokoisekseen kirjoahveneksi rauhallinen, jopa arka. Nuorina ne viihtyvät parvessa, josta myöhemmin muodostuu reviirinsä valtaavia pariskuntia. Tämän takia akvaariokaloiksi ne voikin hankkia yhtä hyvin valmiina pariskuntana tai poikasparvena, josta myöhemmin annetaan ylimääräiset kalat pois pariskunnan tieltä. Täysikasvuisena valjaskirjoahven ei ole kirjoahventen aivan pienimmästä päästä, joten akvaario täysikasvuiselle pariskunnalle saisi olla vähintään 350 litraa, mieluummin yli 400 litraa. Pienemmässä ne näyttävät yleensä ylisuurilta altaaseen.

Hyvin rauhallisina ahvenina ne soveltuvat monenlaisten kalojen seuraan, kuitenkin aggressiivisia, liian vilkkaita, tai liian pieniä lajeja tulisi välttää, sekä luonnollisesti eri vesiarvoja kaipaavia. Pienet kalat, kuten kardinaalitetrat joutuvat helposti suuren aikuisen valjaskirjoahvenyksilön ruokalistalle. Parhaita lajeja samaan akvaarioon valjaskirjoahventen kanssa ovat erilaiset korkeaprofiiliset tetrat, monet imumonnit, lehtikalat ja monet muut rauhalliset kirjoahvenet, sekä monniset. Valjaskirjoahventen kanssa voi hyvin pitää myös pienempiä kirjoahvenia, ilman että ne joutuisivat valjaiden kiusaamiksi. 

## Vesiolot ja ravinto
Valjaskirjoahvenelle sopii pehmeä, hiukan hapan vesi (pH&nbsp;6,5&ndash;7), jonka lämpötila on 25&ndash;29&nbsp;°C. Kala on kaikkiruokainen: Se syö myös kuivattua ja pakastettua ruokaa. Valjaskirjoahven kuitenkin vain harvoin, tai aliruokittuna saattaa syödä akvaariokasveja.

## Lähteet

## Aiheesta muualla
*
Ѿ

**Ot** (Ѿ, ѿ) on varhaiskyrilliseen kirjaimistoon kuuluva kirjain, joka on omegan (Ѡ, ѡ) ja Т:n ligatuuri. Sitä käytettiin ajoittain muinaisslaavisissa kielissä (esimerkiksi muinaiskirkkoslaavissa ja muinaisvenäjässä) отъ-preposition () kirjoittamisessa.
Emily Rios

**Emily Rios** (s. 27. huhtikuuta 1989) on yhdysvaltalainen näyttelijä. Hän tuli tunnetuksi pääroolin (Magdalena) esittäjänä elokuvassa *Quinceañera* (2006). Hänellä oli myös pieni sivurooli sarjassa *[[Breaking Bad]]*. 

Rios oli vuonna 2007 ehdolla Young Artist Awardin saajaksi. 

## Tausta
Rios syntyi ja kasvoi Kaliforniassa. Hänen meksikolaiset vanhempansa kasvattivat hänet Jehovan todistajien uskon mukaisesti.

## Henkilökohtainen elämä
Rios on avoimesti lesbo.

## Lähteet

## Aiheesta muualla
*
Jimmy Bennett

**James Michael ”Jimmy” Bennett** (s. 9. helmikuuta 1996) on yhdysvaltalainen näyttelijä, joka on esiintynyt muiden muassa elokuvissa *[[Isi hoitaa]]* (2003), *[[Panttivanki (vuoden 2005 elokuva)|Panttivanki]]* (2005), *[[Firewall]]* (2006), *[[Amityville Horror]]* (2005), *[[Poseidon (elokuva)|Poseidon]]* (2006) ja *[[Ottolapsi (elokuva)|Ottolapsi]]* (2009). Hän ääninäytteli myös *[[Napapiirin pikajuna]]ssa* (2004).

Bennett on tullut tutuksi myös mainoksista ja televisiosarjoista. Hän syntyi ja kasvoi Kaliforniassa; hänellä on sisar Amanda. Hänet tunnetaan Ozzy Osbournen ihailijana.

Bennett voitti vuonna 2005 jaetun Young Artist Awardsin erikoispalkinnon. Hänellä on ollut myös kolme muuta ehdokkuutta, joista kaksi itsenäisesti parhaana elokuvanäyttelijänä kymmenvuotiaiden tai nuorempien poikien ryhmässä. 

## Filmografia

## Aiheesta muualla
* 
*
Sateenkaariahven

**Sateenkaariahven** (*Herotilapia multispinosa*) on keskikokoinen kirjoahven, sukunsa ainoa laji.

## Koko ja ulkonäkö
Sateenkaariahven kasvaa 9–12&nbsp;cm pitkäksi. Kala on yleisväriltään harmaansininen. Sen kyljessä kulkee tumma vaakajuova, joka katkeaa pystysuuntaisten ”sadejuovien” kohdalta. Koiras on värikkäämpi kuin naaras ja sen evien kärjissä on lippumaiset ulokkeet. Ulkoiset erot ovat hyvin pienet. Koirasta ja naarasta on erittäin vaikea erottaa toisistaan kututapahtuman ulkopuolella. Kalan väri vaihtelee sen mielialan mukaan, ja akvaariossa kasvaneet ovat joskus hailakammanvärisiä kuin villit lajitoverinsa.

## Alkuperä
Sateenkaariahven elää villinä Keski-Amerikan joissa: Costa Ricassa, Hondurasissa, sekä Nicaraguassa.

## Käyttäytyminen ja lisääntyminen
Sateenkaariahvenet ovat melko rauhallisia kaloja, joita ei pitäisi pitää kovin aggressiivisten lajien seurassa. Ne voivat kutea myös seura-akvaariossa. Kaksi naarasta voi kutea yhdessä, mutta kudun hedelmöittämiseen tarvitaan koirasta. Ainoastaan kututapahtuman aikana voi varmistaa kalojen sukupuolen tarkkailemalla kalojen sukuelimiä.

## Vesiolot ja ravinto
Sateenkaariahvenille sopivan veden pH on 6,5–8,0; kovuus keskikova (°dH: 9,0–20,0); ja lämpötila 21–29&nbsp;°C. Ravinnoksi kelpaa oikeastaan kaikki akvaarioon laitettava ruoka: lihapitoiset rakeet, hiutaleet, katkarapupelletit, pakasteet, jopa kesäkurpitsa kelpaa. Ahne, jopa röyhkeä ruokailija, kuten useimmat kirjoahvenet.

## Lähteet

## Aiheesta muualla
*
*Laura Holopainen
*The Aquarium Wiki
Yleisurheilun Suomen-mestaruuskilpailut 1907

SVUL:n ensimmäiset **kuninkuus- ja mestaruuskilpailut vapaassa urheilussa** järjestettiin vuonna 1907 Tampereella 3.–4. elokuuta. Kilpailupaikkana oli Tampereen vanha markkinatorin kenttä. Näissä Tampereen Pyrinnön järjestämissä kilpailuissa pelattiin myös jalkapalloturnaus, johon osallistui neljä joukkuetta. Virallista Suomen mestaruutta ei jalkapallossa kuitenkaan vielä ratkaistu.

Ragnar Stenberg ja Uuno Railo paransivat kilpailuissa pituushypyn Suomen-ennätystä. Stenberg hyppäsi ensin 640 ja Railo paransi myöhemmin ennätyksen lukemiin 649.

## Mitalistit

## Jalkapallo-ottelut

**Voittajajoukkue**
Y. Starck, N. Puhakka, A. Eerikäinen, K. Kehvola, J. Arnkil, A. Hamara, G. Andersson, A. Pietinen, J. Ollus, V. Boije, A. Carelius.

## Lähteet
* 
* 01.09.1907 Suomen Urheilulehti no 7
* 06.08.1907 Rauman Lehti no 87 
* 08.08.1907 Rauman Lehti no 88

### Viitteet
Yleisurheilun Suomen-mestaruuskilpailut 1908

**[[Kalevan kisat|Yleisurheilun Suomen-mestaruuskilpailut]]** järjestettiin vuonna 1908 Kuopiossa 29.–30. elokuuta. Kilpailupaikka oli Väinölänniemen kenttä. Ohjelmassa oli ensimmäistä kertaa 10&nbsp;000 metrin juoksu.

## Mitalistit

## Lähteet
* 
*  Tuloksia urheilukilpailuista, Savon Sanomat 31.8.1908 s. 2
### Viitteet
Yleisurheilun Suomen-mestaruuskilpailut 1909

**[[Kalevan kisat|Yleisurheilun Suomen-mestaruuskilpailut]]** järjestettiin vuonna 1909 Helsingissä 3.–5. heinäkuuta. Kilpailupaikka oli Kaisaniemen puisto. Samassa yhteydessä kilpailtiin Urheilukuninkuudesta (kymmenottelu) ja neljännestä seurojen välisestä Hopeahaarikasta.

## Mitalistit

## Hopeahaarikka
Lajeina aitajuoksu, kolmiloikka ja kuulantyöntö. Tampereen Pyrinnön pistemäärä olisi ollut 1239,93, mutta sen kahden urheilijan suorituksia aitajuoksussa ei hyväksytty.

Maalaisseurat:

## Katso myös
* Vauhdittomien hyppyjen Suomen-mestaruuskilpailut

## Lähteet
* 
* 01.07.1909 Suomen Urheilulehti no 13

### Viitteet
Aitolahden vaakuna

**Aitolahden kunnanvaakunan** vaakunaselitys oli ”punaisessa kentässä aaltokoroinen kultahirsi, jossa kolme mustaa, soikeaa, kyljiltään sisäänpäin kaartuvaa rengasta”. Aihe liittyy Aitolahden rantakallioista 1800-luvun lopulla löydettyihin hiilipusseihin (*Corycium enigmaticum*), jotka ovat vanhimpien maapallolta löydettyjen fossiilien joukossa. Vaakunan aaltokoro symboloi lahtea ja renkaat hiilipusseja. 

Vaakunan on suunnitellut Gustaf von Numers, ja se vahvistettiin käyttöön 9. kesäkuuta 1965. Vaakuna oli virallisessa käytössä hyvin lyhyen aikaa, sillä kunta liitettiin Tampereeseen heti seuraavan vuoden alussa.

## Lähteet
*
Jericho 941

**Jericho 941** on israelilaisen IMI/IWI -asetehtaan vuonna 1990 tuotantoon ottama itselataava kaksitoiminen pistooli, joka perustuu CZ 75 -pistooliin.

Jerichoa valmistetaan 9 mm Parabellum/Luger, 9 mm IMI, .41 AE, .40 S&W ja
.45 ACP -kaliiperisena.

Yhdysvalloissa asetta markkinoidaan nimellä *Baby Eagle*, viitaten saman valmistajan Desert Eagle -pistooliin. Jericholla ei kuitenkaan ole mitään rakenteellista yhtäläisyyttä Desert Eagleen valmistajaa lukuun ottamatta, tosin jotkin aseiden ulkonäölliset muotoilut ovat samankaltaisia.

## Lähteet
* Modern Firearms: Jericho 941
Scabdates

__NOTOC__
**Scabdates** on The Mars Voltan livealbumi, joka julkaistiin 7. marraskuuta 2005.

## Kappaleet
#  
#  
#  
#  
#  
#  
#  
#  
#  
#  
#  
#  

## Kokoonpano
* Omar A. Rodriguez-Lopez 
* Cedric Bixler-Zavala 
* Juan Alderete 
* Jon Theodore 
* Isaiah Ikey Owens 
* Adrián Terrazas-González 
* Pablo Hinojos-Gonzalez 
* Marcel Rodriguez-Lopez 

## Arvostelut
* AllMusic: 
* Entertainment Weekly: B
* Imperiumi: 8+/10
* Metacritic: 58/100
* Pitchfork: 3.5/10
* Rolling Stone: 
* Soundi: 

## Lähteet
Innsbrucker Platz

**Innsbrucker Platz** on aukio Berliinin Schönebergin kaupunginosassa. Aukiolla sijaitsee myös samanniminen asemakompleksi, jolla pysähtyvät S41/S42, S45 ja S46 sekä U4. Kaupunkimoottoritie A100 kulkee aukion ali tunnelissa.

## Lähteet

## Aiheesta muualla
Socket AM3

**Socket AM3** on AMD:n suorittimien suoritinkanta. Se on Socket AM2+ -kannan kanssa taaksepäin yhteensopiva mutta lisäksi tukee DDR3 SDRAM -muisteja. Kantaa käyttävä suoritin sisältää kuitenkin edelleen DDR2 SDRAM -muistiohjaimen, mutta ohjaimia ei voi käyttää yhtä aikaa.

Taaksepäin yhteensopivuus AM2+-kannan kanssa tarkoittaa käytännössä sitä, että AM3-suorittimet sopivat joihinkin AM2+-kantaisiin emolevyihin, mutta AM2+-suorittimet eivät sovi AM3-kantaan, koska liitäntäpintoja on 941&nbsp;kpl, kun AM2+-kantaisissa suorittimissa niitä on 940&nbsp;kpl. Nykyisissä AM3-prosessoreissa pinnejä on kuitenkin vain 938 kappaletta.
Socket AM2+

**Socket AM2+** on AMD:n suorittimien suoritinkanta. Se on Socket AM2 -kannan kanssa yhteensopiva, mutta tarjoaa uutena:

* 2,6 GHz kellotaajuudella toimivan HyperTransport 3.0 väylän.
* Erilliset tehon syöttölinjat suorittimen kullekin ytimelle.
Ben Helfgott

**Ben Helfgott** (22. marraskuuta 1929 – 16. kesäkuuta 2023) oli Britannialle kilpaillut painonnostaja. Hän syntyi Łódźissa, Puolassa juutalaiseen perheeseen, josta ainoana hän selvisi holokaustista.

Asetuttuaan Lontooseen Helfgott voitti Britannian-mestaruuden vuosina 1954–1956 ja 1958. Hän osallistui kesäolympialaisiin Melbournessa 1956 ja Roomassa 1960. Hän voitti kultaa kolmissa Makkabi-kisoissa Israelissa 1950, 1953 ja 1957 sekä pronssia Kansainyhteisön kisoissa Cardiffissa 1958.  

Helfgott toimi aktivistina tukemalla holokaustista selvinneitä ja levittämällä aiheesta tietoa. 

## Lähteet
Buck Henry

**Buck Henry Zuckerman** (9. joulukuuta 1930 New York, Yhdysvallat – 8. tammikuuta 2020 Los Angeles, Yhdysvallat) oli yhdysvaltalainen näyttelijä, ohjaaja ja käsikirjoittaja.

Henrystä tuli tärkeä esiintyjä useissa televisiosarjoissa, ja hän juonsi *[[Saturday Night Live]]ä* useita kertoja. Hän on vielä 2000-luvulla esiintynyt muun muassa *[[The Daily Show|The Daily Show’ssa]]*.

Henry oli yksi *[[Miehuuskoe|Miehuuskokeen]]* (1967) käsikirjoittajista. Hän esiintyi näyttelijänä muun muassa Miloš Formanin elokuvassa *[[Taking off – otetaan hatkat]]* (1971) ja elokuvassa *[[Gloria – gangsteriheila]]* (1980), ja ohjauksia ovat *[[Taivas saa odottaa]]* (1978) sekä *[[Kyllä, herra presidentti!]]* (1980).

Henry on kaksinkertainen Oscar-ehdokas (1967, 1978). Hän voitti Bafta-palkinnon 1969 ja Emmyn 1965 ja 1967.

## Lähteet

## Aiheesta muualla
* 
* 
*
Maud Linder

**Maud Lydié Marcelle Linder** (27. kesäkuuta 1924 – 25. lokakuuta 2017) oli ranskalainen elokuvaohjaaja.

Linder oli ranskalaisen mykkäelokuvan uranuurtajan Max Linderin tytär. Hän tosin kasvoi isovanhempiensa hoivissa. Hän teki isästään kaksi elokuvaa, *[[Mies ja silkkipytty]]* ja *[[Max Linderin seurassa]]* sekä kirjoitti isästään 1992 ilmestyneen kirjan. Hän asui Ranskassa ja vieraili 1995 Sodankylän elokuvajuhlilla.

## Kirjallinen julkaisu
*Linder, Maud: Les Dieux du cinéma muet: Max Linder. Paris: Eds. Atlas, 1992.

## Lähteet
Bill Hefner

**Willie Gathrel ”Bill” Hefner** (11. huhtikuuta 1930 Elora, Tennessee – 2. syyskuuta 2009 Huntsville, Alabama) oli yhdysvaltalainen demokraattisen puolueen poliitikko. Hän syntyi Tennesseessä, mutta valmistui high schoolista ja opiskeli yliopistossa Alabamassa.

Hefneristä tuli radioaseman johtaja, televisiopersoona ja gospelkvartetin jäsen Pohjois-Carolinassa. Hän istui Yhdysvaltain edustajainhuoneen jäsenenä kyseisen osavaltion kahdeksannesta vaalipiiristä vuosina 1975–1999.

## Lähteet

## Aiheesta muualla
*Bill Hefner Biographical Directory of the United States Congressin sivuilla
Herberto Hélder

**Herberto Hélder de Oliveira** (23. marraskuuta 1930 Funchal, Madeira – 23. maaliskuuta 2015 Cascais) oli portugalilainen runoilija.

Hélderin kieli oli kokeellista ja myyttistä. Hänen esikoisteoksensa oli *O amor em visita* (1958), ja myöhemmän tuotannon joukossa on *Photomaton e Vox* (1979). Hänen kirjoituksiaan on julkaistu myös useissa ulkomaisissa antologioissa.

Hélder muutti teini-iässään Lissaboniin ja opiskeli Coimbran yliopistossa.

## Lähteet
Onkilahden Konepaja

**Onkilahden Konepaja Oy** oli Vaasassa vuosina 1894-1936 toiminut metalliteollisuusyritys, jonka Wärtsilä osti 1936.

Konepajan toiminta alkoi 1894 korjauspajana. Vuonna 1897 aloitettiin höyrykattiloiden ja -koneiden valmistus ja vuonna 1899 konepajasta muodostettiin osakeyhtiö. Yhtiö aloitti 1903 myös laivojen rakentamisen ja korjauksen, kun sen telakka Vaasan Mansikkasaaressa otettiin käyttöön.

Onkilahden Konepaja Oy hankki omistukseensa vuonna 1917 myllykoneistoja valmistaneen *Vasa Mekaniska Verkstadin* (perustettu 1881) ja myllykiviä valmistaneen *Ab Vasa Tekno-Kemiska Fabriks*-yhtiön (perustettu 1902). 1920-luvun alussa Onkilahden Konepaja Oy otti valmistusohjelmaansa myös vaneri- ja sahateollisuuden koneet ja laitteet sekä tiehöylät. Tässä vaiheessa yhtiön palveluksessa oli noin 200 työntekijää ja sen myynti oli 4 miljoonaa markkaa. Onkilahden Konepaja Oy joutui 1930-luvun alussa taloudellisen vaikeuksiin laajennettuaan voimakkaasti kankirautavalimoaan, josta tuli Suomen toiseksi suurin. Yhtiö joutui 1935 hakeutumaan konkurssiin ja seuraavana vuonna se siirtyi Wärtsilän haltuun.

Wärtsilä jatkoi Onkilahden Konepaja Oy:n laitosten toimintaa Vaasassa ja 1950-luvulla siellä alettiin valmistamaan laivojen dieselmoottoreita.

## Lähteet
* Pörssitieto: Vuosina 1912–72 poistuneet pörssiyhtiöt
Mongol

**Mongol** () on venäläisen Sergei Bodrovin ohjaama historiallinen sotaelokuva nuoren Tšingis-kaanin elämästä vuodelta 2007. Alun perin siitä suunniteltiin elokuvatrilogian ensimmäistä osaa. Elokuvan maailmanensi-ilta oli 31. heinäkuuta 2007.

Elokuva on monikansallinen yhteistyöproduktio, jossa mukana on tuotantoyhtiöitä Saksasta, Kazakstanista, Mongoliasta ja Venäjältä. Elokuva kuvattiin pääasiassa Kiinan Sisä-Mongoliassa ja Kazakstanissa. Kuvaukset alkoivat syyskuussa 2005 ja saatiin päätökseen marraskuussa 2006. 

Elokuva oli ehdolla vuoden 2007 Oscar-gaalassa parhaaksi ulkomaiseksi elokuvaksi.

## Juoni
Eeppinen elokuva kertoo kuinka nuoresta Tšingis-kaanista tulee kaikkien mongolien hallitsija. Nuorena hän kokee monia vastoinkäymisiä, nälkää, nöyryytyksiä ja jopa orjuutta. Ajan saatossa hän kuitenkin rakastettunsa Börten avulla selviytyy nuoruutensa vaikeista ajoista ja kukistaa kilpailevat mongolijohtajat.

Suunnitellun elokuvatrilogian myöhemmissä osissa on tarkoitus käsitellä kaanin myöhempiä vaiheita maailmanvalloittajana.

## Rooleissa

## Palkinnot
* Golden Eagle
** Paras puvustus – Karin Lohr, SFK
** Paras äänisuunnittelu – Stephan Konken

## Ehdokkuudet
* Oscar-palkintoehdokkaana kategoriassa "Paras vieraskielinen elokuva" Kazakstanin ehdokkaana vuonna 2007.
* Nika Awards -palkintoehdokkaana
** Paras elokuva; paras ohjaaja – Sergei Bodrov
** Paras kuvaaja – Sergey Trofimov, R.G.C., Rogier Stoffers, NSC
** Paras tuotantosuunnittelu – Dashi Namdakov 
** Paras puvustus – Karin Lohr, SFK
** Paras ääni – Stephan Konken
* Asian Film Awards -palkintoehdokkaana 
** Paras sivurooli – Sun Honglei

## Lähteet
The Dandy Warhols

**The Dandy Warhols** on yhdysvaltalainen rock-yhtye. Yhtyeen perustivat vuonna 1994 Portlandissa laulaja-kitaristi Courtney Taylor-Taylor, kosketinsoittaja Zia McCabe, kitaristi Peter Holmström ja rumpali Eric Hedford. Yhtyeen nimi on sanaleikki Andy Warholin nimestä. Dandy Warholsin maailmanlaajuinen läpimurto tapahtui vuoden 1997 albumilla *[[...The Dandy Warhols Come Down]]*, jonka ensimmäinen single ”Not If You Were the Last Junkie on Earth” sai osakseen runsaasti huomiota muun muassa Euroopassa ja Australiassa. Yhtyeen nykyinen kokoonpano muodostui vuonna 2000 rumpali Hedfordin tultua korvatuksi Brent DeBoerilla. 

## Diskografia
### Studioalbumit
* *[[Dandys Rule OK]]* (1995)
* *[[...The Dandy Warhols Come Down]]* (1997)
* *[[Thirteen Tales from Urban Bohemia]]* (2000)
* *[[Welcome to the Monkey House]]* (2003)
* *[[Odditorium or Warlords of Mars]]* (2005)
* *[[...Earth to the Dandy Warhols...]]* (2008)
* *[[The Dandy Warhols Are Sound]]* (2009)
* *[[This Machine]]* (2012)
**[[Distortland]]* (2016)
**[[Why You So Crazy]]* (2019)

### Kokoelmat
**The Black Album/Come On Feel the Dandy Warhols* (2004)
**The Capitol Years 1995–2007* (2010)

### EP:t
**Little Drummer Boy* (1997)
**Tales from Slabtown* (2000)
**Tales from Slabtown Vol. 2* (2000)
**Bohemian Like You: Australian Tour EP* (2000)
**Earth to the Remix E.P.: Volume One* (2008)
**Earth to the Remix E.P.: Volume Two* (2009)

## Aiheesta muualla
* Yhtyeen kotisivut
John Stenberg (yritys)

**Oy John Stenberg Ab** (nimi vuoteen 1937 **John Stenbergs Maskinfabriks Aktiebolag**) oli Helsingin Hakaniemessä toiminut vuonna 1882 perustettu konepajayritys, joka fuusioitiin Wärtsilään vuonna 1980.

Yrityksen perustaja John Didrik Stenberg (1841–1886) opiskeli Saksassa konetekniikkaa Hannoverin ja Karlsruhen teknillisissä korkeakouluissa. Palattuaan Suomeen vuonna 1861 hänestä tuli isänsä Johan Daniel Stenbergin hankkiman Hakaniemen konepajan (Ab J. D. Stenberg & Söner) teknillinen johtaja. Konepaja valmisti höyrykoneita ja -kattiloita, kehäsahakoneistoja ja erilaisia valutöitä. Johan Daniel Stenbergin kuoltua vuonna 1880 Hakaniemen konepaja jatkoi hänen leskensä ja lastensa omistuksessa toimintaansa vuoteen 1906 saakka.

John Didrik Stenberg luopui jo ennen isänsä kuolemaa Hakaniemen konepajan teknillisen johtajan tehtävistä ja perusti koneiden maahantuontiliikkeen. Vuonna 1882 hän perusti oman konepajan, jossa valmistettiin höyrykoneita, varustimia ja välivaihteita. Stenbergin kuoltua vuonna 1886 konepajasta muodostettiin osakeyhtiö vuonna 1892. Vuonna 1912 konepajalla oli työntekijöitä 200 ja sen valmistusohjelmaan kuuluivat erilaiset moottorit, höyrykattilat ja tavarahissit. Stenberg toimitti höyrykoneita muun muassa meijereille ja sahalaitoksille Suomeen ja Venäjälle. Konepaja aloitti ensimmäisenä Suomessa petrolimoottorien valmistuksen vuonna 1895. Näitä 4–75 hevosvoiman tehoisia moottoreita käytettiin vene- ja paikallismoottoreina, ja suurin osa niitä meni vientiin Venäjälle Venäjän laivaston ollessa merkittävä asiakas. Ensimmäiset moottorit oli varustettu hehkuputkisytytyksellä, eikä niitä valmistettu kuin muutamia kymmeniä. Vuonna 1901 aloitettiin nelitahtisten sähkösytytyksellä varustettujen bensiini- ja petroolimoottorien valmistus ja pari vuotta myöhemmin kaksitehtisten kuulasytytyksellä varustettujen raakaöljymoottorien valmistus. Myöhemmin konepaja keskittyi erilaisten venttiilien, voimansiirtolaitteiden, tasosiivilöiden sekä valutuotteiden valmistukseen.

Yrityksen vuonna 1883 perustettu valimo toimi Hakaniemessä aina vuoteen 1956 saakka, jolloin se siirrettiin Helsingin maalaiskuntaan. Wärtsilä osti Oy John Stenberg Ab:n vuonna 1975 ja sulautti sen itseensä vuonna 1980. Hotelli Hilton Helsinki Strand on entisellä Stenbergin tehtaan tontilla.

## Johtajia
* John Didrik Stenberg 1882–1886
* Oskar Stenberg 1886–1888
* Karl Söderman 1888–1892
* Verner Hult 1892–1894
* Caesar Holmström 1894–1898
* Hugo Lindeberg 1898–1907
* John Stenberg nuorempi 1907–

## Lähteet
*Pörssitieto: Vuosina 1912-72 poistuneet pörssiyhtiöt
* Koneinsinööri John Stenberg perusti konepajan Siltasaareen Helsingin sanomat 17.2.2008 
* Pielisjärven Tekniikkaperinneyhdistys ry: Lyhyesti muutamista polttomoottorien valmistajista 

### Viitteet

## Aiheesta muualla
Screamo

**Screamo** on emon alalaji, ja on yleisesti nopeampaa, kaoottisempaa ja rajumpaa kuin emo. Ensimmäisiä tunnettuja screamoyhtyeitä olivat esimerkiksi Sleeping Body, Ivich ja Reach Out. 

Emoviolence on screamon  ja powerviolencen sekoitus. Monesti normaalia screamoa kutsutaan virheellisesti emoviolenceksi. Emoviolenceyhtyeitä ovat esimerkiksi Orchid, Shikari, Kobra Khan ja Palatka.

## Yhtyeitä

*Aghast
*Ampere
*Anomie
*Beau Navire
*Coldrain
*The Book Of Dead Names
*Funeral Diner
*Jeromes Dream
*Kobra Khan

*Loma Prieta
*Neil Perry
*Pg.99
*Raein
*Saetia
*The Saddest Landscape
*The Spirit Of Versailles
*Usurp Synapse

## Katso myös
*Powerviolence
Tuapse

**Tuapse** () on satamakaupunki Mustanmeren rannikolla Krasnodarin aluepiirissä Venäjän eteläosissa.

Kaupunki on liikenteellisesti tärkeä. Tuapsen kautta kulkee sekä merkittävä Pohjois-Kaukasian rautatieyhtiön rautatie että Venäjän päätieverkon valtatie (M27 eli eurooppatie ) Sotšiin. Kaupungin taloudelle merkittäviä ovat öljyteollisuus (Rosneftin öljynjalostamo ja -satama) ja satamatoiminnot.

Shakin entinen maailmanmestari Vladimir Kramnik ja vuoden 2005 Miss Universum Natalie Glebova ovat syntyneet Tuapsessa.

## Lähteet

## Aiheesta muualla
Samuel Mollenius

**Samuel Mollenius** (s. 1670-luku – k. 1717) toimi isonvihan aikana kappalaisena Säämingin suurseurakunnassa. Hän oli niitä harvoja säätynsä edustajia, jotka jäivät maahan venäläisten vallattua maan.

## Koulutus
Samuel Molleniuksen isä oli Säämingin kirkkoherra Matthias Mollenius. Poika opiskeli Uppsalassa ja Tartossa. Opiskelu ulkomaisissa yliopistoissa osoittaa, kuinka hänen äitinsä Maria Krogeran kolmannen avioliiton myötä perheen taloudellinen tila koheni. Molleniuksesta tuli 1697 kappalainen isäpuolensa T. J. Aganderin seurakuntaan ja kun tämä 1705 oli kuollut, seurakuntalaiset halusivat uudeksi kirkkoherrakseen Samuel Molleniuksen, jonka esivanhemmat olivat keskeytyksettä vuodesta 1643 toimineet seurakunnan kirkkoherroina: ensin äidinisä, sitten isä ja hänen jälkeensä kaksi isäpuolta. Vaaleissa Mollenius saikin enimmät äänet, mutta tuomiokapituli nimitti tästä huolimatta virkaan Abraham Petri Carsteniuksen, Viipurin edesmenneen piispan pojanpojan ja Viipurin tuomiorovastin pojan.

## Ison vihan vuodet
Isoviha alkoi toden teolla koetella Sääminkiä, kun venäläiset ryhtyivät piirittämään Olavinlinnaa. Kun linna 1714 oli antautunut, kirkkoherra Carstenius pakeni perheineen Ruotsiin ja seurakunnan hoito jäi Molleniuksen harteille. Hän oli kuitenkin joutunut suuren perheensä kanssa taloudellisesti ahtaalla sodan köyhdyttämässä seurakunnassa ja kääntyi sen vuoksi 1715 niin ikään Ruotsiin paenneen piispa Gezeliuksen puoleen anoen itselleen parempaa virkaa. Piispa kirjoitti hänelle suosituskirjeen Ristiinan kirkkoherran virkaan, mutta se ei auttanut ja Mollenius sai jatkaa Säämingissä.

Yleensä pitäjiin vainonajaksi jääneet pappismiehet ymmärsivät väestön hätää ja kärsimyksiä ja olivat pitäjäläisille suureksi tueksi. Samuel Mollenius näyttää kuitenkin huolehtineen etupäässä palkkaetujensa tinkimättömästä perimisestä, lisäten siten omalta osaltaan sääminkäläisten muutoinkin ylen määrin raskasta taakkaa.

## Perhesuhteet
Samuel Molleniuksella ja hänen vaimollaan Kristina Molleralla (k. 1697) oli seitsemän lasta. Tyttäristä Kristina oli naimisissa Säämingin kirkkoherran virkaa Samuel Molleniuksen jälkeen hoitaneen Aron Molanderin kanssa. Hänen lapsenlapsistaan Johan Molander (1762–1837) toimi Porvoon piispana.

## Lähteet
* Heikki Soininvaara: ''Mollenius''  – *Genos* 44 (1973), s. 69–85

### Viitteet
Högforsin Tehdas

**Högforsin Tehdas Oy** (nimi vuoteen 1918 **Aktiebolaget Högfors Bruk och Wattola Träsliperi**) oli Karkkilassa vuosina 1894–1940 toiminut metalliteollisuusyritys, joka fuusioitiin 1940 Kymin Oy:öön.

Högforsin Tehdas Oy hankki omistukseensa Wolter Ramsayn vuonna 1885 Högfors Bruks Ab:ltä ostaman konepajan sekä Wattola Träsliperi Ab:n 1893 perustaman Nahkijoen varrella sijainneen puuhiomon joka toimi vuoteen 1918 saakka. Uusi yhtiö aloitti 1896 lämmityslaitteiden valmistuksen ja vuonna 1912 sen valmistusohjelmaan kuuluivat lämminvesi- ja höyrykattilat, valurautaiset lämpöpatterit, putket, venttiilit sekä erilaiset valutavarat. Yhtiön omistama tytäryhtiö *Oy Hyvinkää–Pyhäjärvi Rautatie* liikennöi Hyvinkään ja Karkkilan välistä kapearaiteista rautatietä.

Kymin Oy hankki 1933 haltuunsa Högforsin Tehdas Oy:n osake-enemmistön ja vuonna 1940 Högforsin Tehdas Oy fuusioitiin Kymin Oy:öön. Karkkilan tehtaat jatkoivat toimintaansa Kymin Oy:n omistuksessa. Vuonna 1985 Suomivalimo (nykyinen pörssiyhtiö Componenta Oyj) osti Karkkilan tehtaan. Högforsin toiminta jatkuu nykyään Högfors Oy:ssä mm. venttiilivalmistuksena. Lisäksi Primaca Group Oy:n johdolla on Suomeen rakentumassa merkittävä energiateollisuusryhmittymä jota kutsutaan Högfors-ryhmäksi. Ryhmään kuuluu mm. Högfors Oy, HögforsSahala Oy, HögforsGST Oy ja GAV Group Oy.

## Tehtaan nimet
Högforsin tehdas on vaihtanut nimeään useaan otteeseen, alla olevassa taulukossa nimet on listattuna. 

## Katso myös
* Högforsin ruukki

## Lähteet
* Pörssitieto: Vuosina 1912–72 poistuneet pörssiyhtiöt
### Viitteet

## Aiheesta muualla
* GST Groupin kotisivut
* Högfors-ryhmän kotisivut
Jimsonweed

**Jimsonweed** on vokalisti Suho Superstarin perustama helsinkiläinen rockyhtye, joka vaikutti vuosina 1994–2003 ja aktivoitui uudelleen 2016. Yhtyeen eri kokoonpanoissa soitti useita rockmuusikoita. Jimsonweedin musiikki oli aggressiivista ja polveilevaa. Tyylillisesti yhtyeen musiikkia on kuvailtu psykedeeliseksi stoner-metalliksi.

Jimsonweedin ensimmäinen pitkäsoitto *[[Invisible Plan]]* ilmestyi vuonna 1996. Seuraavana vuonna äänitettiin albumikokonaisuus *Ad Astra*, mutta se jäi julkaisematta. Samoin kävi vuonna 2002 äänitetylle *[[Ghost Of Kopli]]lle*. Jälkimmäinen kuitenkin ilmestyi lokakuussa 2016, kun Svart Records julkaisi levystä tehdyn uuden miksauksen vinyylipainoksena. 

Suho Superstar on toiminut myöhemmin myös tuottajana.

Jimsonweedin musiikkia kuullaan Olli Saarelan ohjaamassa elokuvassa ''Bad Luck Love'' vuodelta 2000.

## Jäsenet

* Suho Superstar – laulu (1994–2003)
* Marco Kämäräinen – kitara (1994–1999)
* Kinde (Kimmo Leskinen) – rummut (1994–2000)
* Nicke Mikander – basso (1994-1995)
* Aki Mäki-Kuhna – basso (1996), kitara (1999)
* Marco Hietala – basso (1996-1997)
* Kimmo Aroluoma – basso (1997-2000)
* Sami Yli-Sirniö – kitara (2000-2003)
* Janne Parviainen – rummut (2000-2003)
* Ville Pelkonen – basso (2000-2003)

## Julkaisut
### Albumit
* *[[Invisible Plan]]* (Zen Garden, 1996)
* *[[Ghosts Of Kopli]]* (Svart Records, 2016. Äänitetty 2002.)

### Singlet ja EP:t
* *[[Jimsonweed (single)|Jimsonweed]]* (Zen Garden, 1995)
* *[[Hippies From Hell]] (EP)* (Heart, Trust & Respect, 1999)

### Kokoelmat
* *[[Reindeer Rock '96: A Compilation of Finnish Rock]]* ( 12. Bride: promoporo96, 1996)
* *[[Unerhört! Die Besten Bands Ohne Deal!]]* ( 5. Bride: RockHard Unerhört! – 1, 1998)
* *[[Suomi Finland Perkele compilation - How to understand Finland!? : First lesson]]* ( 9. Cleaning Illusions: Heart, Trust & Respect H.T.R.1315-2, 1998)
* *[[Metalliliitto 2]]* ( 13. Crashing Towers (THC-edit): Spinefarm Records [Universal] SPI52CD, 1998)
* *[[Milleniumliitto]]* ( 2CD - 13. Dark Sun: Spinefarm Records SPI93CD, 1999)
* *[[Original Soundtrack: Bad Luck Love CD]]* ( 15. Dark Sun: Spinefarm Records BLI01, 2000)

### Toistaiseksi julkaisemattomat äänitykset
* *[[Ad Astra (albumi)|Ad Astra]]* (1997)
* *[[Lenin Karma Total Sound -sessions]]* (1998)
* *[[Nimetön (albumi)|nimetön]]* (2000)

## Lähteet

## Aiheesta muualla
* Kimmo Aroluoma: Jimsonweed osat 1-3, Backstage-blogi
Johannes Häyhä

**Johannes Häyhä** (17. kesäkuuta 1839 Rautjärvi &ndash; 23. maaliskuuta 1913 Rautjärvi) oli suomalainen opettaja ja kirjailija. Hän käytti nimimerkkejä *H-ä*, *J.H-ä* ja *-yhä*. Häyhä keräsi itäsuomalaista kansanperinnettä ja julkaisi sitä useissa teoksissaan.

## Elämä

Häyhän vanhemmat olivat talollinen Johannes Häyhä ja Maria Pajari. Häyhä kasvoi lähes 50 hengen suurperheessä ja pääsi käymään Ilmeen hovin omistajan everstiluutnantti Tavastin myötävaikutuksella Viipurin rahvaankoulun. Hän toimi opettajana ensin Tervajoella 1855–1860 ja sitten Viipurin rahvaankoulussa (myöhemmin kansakoulu) 1861–1889. Jyväskylän seminaarissa hän kävi harjoittelemassa vuonna 1873. Häyhä oli myös Viipurin lukusalin hoitaja 1883–1889, kuukausilehti Ilmiön toimittaja 1881 ja Viipurin Kansallisseuran esimies 1887. Vuodesta 1890 hän toimi maanviljelijänä Rautjärvellä ja oli Rautjärven kuntakokouksen esimies 1890–1892. Johannes Häyhän muistopatsas sijaitsee Rautjärven kirkon edessä. Sen on pystyttänyt 17. kesäkuuta 1989 Häyhän sukuseura.

Johannes Häyhä oli kirjailija, joka keräsi eteläkarjalaista kansanperinnettä ja julkaisi keräämänsä aineiston pohjalta lukuisia teoksia. Kirjat ovat rikas kuvaus Häyhän kotiseudun elämästä sellaisena kuin sitä elettiin 1700- ja 1800-luvuilla. Häyhän teokset otettiin aikoinaan suurella innostuksella vastaan. Kuvauksissa viehätti sekä kansanperinne että juonellinen kaunokirjallinen ilmaisu.

Häyhän ensimmäinen puoliso vuodesta 1866 oli Anna Josefina Keirio (k. 1867) ja toinen vuodesta 1868 Anna Häyhä (k. 1932).

## Bibliografia
*  *Selitys millä tawalla naiminen Itä-Suomessa tapahtuu : ynnä siinä tilaisuudessa käytettäwät laulut*.  Alfthan, Viipuri 1856
*  *Kuvaelmia itä-suomalaisten vanhoista tavoista, osa 1: Joulun vietto*.  Kansanvalistusseura 1893
*  *Kuvaelmia itä-suomalaisten vanhoista tavoista, osa 2: Maahanpaniaiset*.  Kansanvalistusseura 1893
*  *Kylänluvut: kuvaelmia itä-suomalaisten vanhoista tavoista*, kuvittanut. Alex. Federley.  Otava 1894
*  *Kuvaelmia itä-suomalaisten vanhoista tavoista, osa 3: Talvitoimet*.  Kansanvalistusseura 1897
*  *Kuvaelmia itä-suomalaisten vanhoista tavoista, osa 4: Kesä-askareet*.  Kansanvalistusseura 1898
*  *Kuvaelmia itä-suomalaisten vanhoista tavoista, osa 5: Naimistavat*.  Kansanvalistusseura 1900
*  *Alkuperäisiä kertomuksia entisiltä ajoilta*.  Kansa, Hämeenlinna 1911
*  *Rohvessyöri ja muita kertomuksia*.  Kustannus Oy Kirja, Helsinki 1911

## Lähteet
* Suomen kirjailijat tietokanta 
*  Sivu 321
* Kuka kukin oli 1961 (Wikiaineisto)
* Johannes Häyhän muistopatsas

### Viitteet

## Aiheesta muualla
* Vapaasti ladattavia Johannes Häyhän e-kirjoja Projekti Lönnrotilta sekä Project Gutenbergiltä
Bibliodraama

**Bibliodraamalla** tarkoitetaan toiminnallista menetelmää, jolla ryhmässä tutkitaan Raamatun tekstiä. Bibliodraama syntyi 1970-luvulla. Erityisesti Saksassa sitä kehitettiin rinnan yhteiskunnassa vaikuttaneiden muiden teatteri- ja terapiasuuntausten kanssa. Suomessa bibliodraamaa on ollut 1980-luvun puolivälistä lähtien. Suomen bibliodraamayhdistys perustettiin 2004.

Saksalainen Gerhard Marcel Martinin, joka on itse alusta asti ollut kehittämässä bibliodraaman menetelmiä, määrittelee: "Bibliodraama on kokemus- ja tekstipainotteinen: omat kokemukset pyritään saattamaan kosketuksiin niiden kokemusten kanssa, joita Raamattu kuvaa eri kertomuksissa, tilanteissa ja henkilöiden elämässä, mutta myös rukous-, meditaatio- ja opetusteksteissä."

Bibliodraamassa Raamatun kertomukset saavat uutta sisältöä, kun lukemisen lisäksi piirretään, maalataan, eläydytään, liikutaan, tanssitaan yms. Bibliodraamassa ei ole olemassa oikeaa tai väärää tapaa lähestyä Raamatun tekstiä, vaan kaikki inhimilliset ilmaisun keinot ovat sallittuja. Bibliodraamaohjaajan koulutustaustasta ja suuntautumisesta riippuen kokoontumisissa hyödynnetään psyko- ja sosiodraaman, hahmoterapian, kehotyöskentelyn, tarinateatterin tai teatterin keinoja. Jos ohjaajalla on teologin koulutus ja hän on perehtynyt raamatuntutkimukseen (eksegetiikkaan), niin bibliodraamassa voidaan hyödyntää myös tutkimuksen avaamia näköaloja. 

## Aiheesta muualla
*Suomen bibliodraamayhdistyksen kotisivu

## Lähteet
*Peter Pitzel: *Valkoinen tuli. Johdanto bibliodraaman perusteisiin ja menetelmiin. Suomen Pipliaseura* 2003
*Gerhard Marcel Martin: *Pyhä ja karkea bibliodraama – teoria ja käytäntö. Suomen Pipliaseura* 2007
Terneuzen

**Terneuzen** on kaupunki Alankomaiden lounaisosassa, Zeelandin maakunnassa. Kaupungissa on noin 55&nbsp;000 asukasta ja se on Zeelandin suurin kaupunki.

Terneuzenin satama on Alankomaiden kolmanneksi suurin. Kaupunki mainitaan ensimmäisen kerran kirjallisessa lähteessä vuonna 1325 ja kaupunkioikeudet se sai vuonna 1584. Legendan mukaan Terneuzen oli aikanaan Lentävän hollantilaisen kotisatama. 

Terneuzenissa sijaitsee Outokumpu Oyj:n omistama ruostumattoman teräksen tuotantolaitos. 

## Lähteet

## Aiheesta muualla

* Kunnan kotisivut
Marjo Niemi

**Marjo Niemi** (s. 3. syyskuuta 1978 Eura) on suomalainen kirjailija ja dramaturgi. Viiden romaanin ja lukuisten näytelmien lisäksi hän on liikkunut kirjoittajana kuvataiteen, radion, musiikin ja esitystaiteen parissa.

Niemi valmistui dramaturgiksi Teatterikorkeakoulusta vuonna 2004. Samana vuonna ilmestyi hänen esikoisromaaninsa *Juostu maa*, joka sai Tiiliskivi-palkinnon. Vuonna 2008 Niemen teos *Miten niin valo* oli ehdolla Runeberg-palkintoehdokas. Hänen näytelmänsä *Näytät vieraalta rakas* oli ehdolla Lea-palkinnon saajaksi 2009. Vuonna 2018 Niemen teos *Kaikkien menetysten äiti* (2017) sai Runeberg-palkinnon. Niemen romaani *Kuuleminen* (2021) oli ehdolla Finlandia-palkinnon saajaksi.

Niemi on toiminut myös radiokolumnistina Ylellä. Kirjoittamisen lisäksi Niemi on tehnyt musiikkia yhtyeissä Hope Comes in Many Forms ja Ihmissyöjän ystävät.

## Tuotanto
### Romaanit
* *Juostu maa*. Teos, 2004.
* *Miten niin valo*, Teos, 2008.
* *Ihmissyöjän ystävyys*, Teos, 2012.
* *Ihmiskokeita - proseduraalinen kollektiiviromaani* (kollektiivissa 14 kirjailijaa), MKS, 2016
* *Kaikkien menetysten äiti*, Teos, 2017
* 
* 

### Näytelmät
* *Siperia lopettaa*, kantaesitys Teak 2003
* *Juakse ko hullu!*, kantaesitys Jyväskylän kaupunginteatteri 2004
* *Suuri Pölynimuri*, kantaesitys Teatteri Hevosenkenkä 2005
* *Ei aina käy niin*, kantaesitys Turun Ylioppilasteatteri 2005
* *Kaikki se rakkaus mikä sinulle kuuluu*, yhdessä työryhmän kanssa, kantaesitys 2006 Teatteri Siperia
* *Odotusaika on maksullista puheaikaa*, kantaesitys KOM-teatteri 2006
* *Pikku Piru*, kantaesitys Ahaa Teatteri 2006
* *Ennen kuolemaa* 2007
* *Elämänkerjuu*, kantaesitys Teatteri Siperia 2007
* *Näytät vieraalta rakas*, kantaesitys Teatteri Jurkka 2009
* *Keskellä ruuhkaa juoksee nainen*, kantaesitys Teatteri Avoimet Ovet 2017
* *Se saattaa olla ihminen*, kantaesitys Ryhmäteatteri 2025. Näytelmä pohjautuu Niemen romaaniin *Ihmissyöjän ystävyys*.

## Lähteet

## Aiheesta muualla
* 
*  Marjo Niemen haastattelu Prosak-proosaklubilla, video.
* Hope Comes in Many Formsin musiikkia http://hopecomesinmanyforms1.bandcamp.com/
* Ihmissyöjän ystävien kuusi livelevyä http://ihmissyojanystavat.bandcamp.com/
Jussi Tiitola

**Heikki Juhani (Jussi) Tiitola** (12. lokakuuta 1910 Tampere – 20. joulukuuta 1939 Suurselkä) oli suomalainen jääkiekkohyökkääjä ja varatuomari.

## Perhe ja koulutus
Tiitolan vanhemmat olivat kunnallisneuvos ja rakennusmestari Heikki Tiitola ja Hanna Maria o.s. Helander. Hänen puolisonsa oli Eeva o.s. Kyröhonka, jonka kanssa hän sai yhden lapsen. Tiitola kirjoitti ylioppilaaksi Tampereen suomalaisesta yhteiskoulusta vuonna 1928, jonka jälkeen hän lähti jatkamaan opintoja Helsingin yliopiston lainopilliseen tiedekuntaan. Ylemmän oikeustutkinnon hän suoritti vuonna 1936.

Tiitolan poika Olli Tiitola pelasi koripalloa miesten SM-sarjassa, ja tämän Petri-poika voitti kaksi Suomen mestaruutta uintiviesteissä.

## Oikeusoppinut urheilumies
Tiitola työskenteli opintojensa jälkeen Pirkkalan kihlakunnan notaarina vuosina 1937–1938 ja omisti Hannu J. Vuorion asianajotoimiston Tampereelta. Tiitola oli jo nuorena koulupoikana kiinnostunut erilaisista pallopeleistä. Hän saavuttikin jo nuorella iällä ensimmäisen Tampereen mestaruutensa verkkopallossa, jota hän harrasti myöhemmin menestyksellisesti myös kansallisella tasolla. Hän harrasti myös jääpalloa ja jääkiekkoa. 

Jääkiekossa Tiitola pelasi koko uransa, kaikkiaan kuusi kautta Tampereen Ilveksessä ja toimi joukkueen kapteenina vuosina 1937–1939. Hän oli SM-sarjan paras maalintekijä kolmena vuonna peräkkäin, kausina 1934–1935, 1935–1936 ja 1936–1937. Lisäksi hän voitti Ilveksen kanssa kaksi SM-pronssia, yhden hopean ja kolme Suomen mestaruutta.

Tiitolan harrastuksiin kuului vielä kaikkien urheiluharrastusten lisäksi mieskuorolaulu. Ylioppilasaikoinaan hän lauloi Ylioppilaslaulajissa ja myöhemmin Tampereella mieskuoro Laulajissa.

Tiitolan veljet Martti, Jaakko, Matti ja Risto pelasivat myös jääkiekon SM-sarjaa Ilveksessä ja muissa seuroissa.

## Talvisota
Tiitola liittyi Suojeluskuntajärjestöön jo nuorena ja suoritti asevelvollisuutensa vuosina 1930–1931 Tampereen rykmentissä, jona aikana hän kävi Reserviupseerikoulun kurssin numero 20. Talvisotaan hän sai kutsun ja hänet sijoitettiin joukkueenjohtajaksi Jalkaväkirykmentti 16:n VI pataljoonaan. Hän johti joukkueensa taisteluihin Tolvajärvellä, Ristisalmella, Ignoinaholla, Jylmäkänsalmella ja viimein Suurselässä, jossa Tiitolan lupaava urheilijan ura katkesi 20. joulukuuta 1939 Suurselän metsätaisteluissa kaatumiseen. Hänet haudattiin sukunsa hautaan Tampereelle.

## Lähteet
**Isänmaan puolesta, talvisodan 1939–1940 kaatuneiden upseerien elämäkerrasto.* Porvoo: WSOY 1949.

### Viitteet

## Aiheesta muualla
*
Tuomas Timonen

**Tuomas Timonen** (s. 1975) on  suomalainen kirjailija ja ohjaaja ja dramaturgi.

Timonen on syntynyt Pohjois-Karjalassa. Hän on valmistunut ammattikoulusta talonrakentajaksi ja Teatterikorkeakoulusta dramaturgiksi. Timonen työskentelee Taideyliopiston Teatterikorkeakoulussa dramaturgian ja näytelmän kirjoittamisen koulutusohjelman lehtorina.

Timosen ensimmäinen runokokoelma *Vuosi oli kaatuneita puita* ilmestyi vuonna 2003 Tammen ja toinen, *Oodi rakkaudelle*, vuonna 2007 Teoksen kustantamana. Timonen sai vuonna 2007 Tanssiva karhu -palkinnon, jonka Yleisradio myöntää korkeatasoisesta kotimaisesta runoudesta. Hänen kolmas runokokoelmansa on vuonna 2013 ilmestynyt *Asetelmia*.

Timonen on kirjoittanut useita näytelmiä, esimerkiksi *Minun poikani tarina*, *Elämänmäki* ja *Suklaa, suklaa*.

## Teokset
* *Vuosi oli kaatuneita puita* (Tammi, 2003)
* *Oodi rakkaudelle* (Teos, 2007) 
* *Asetelmia* (Teos, 2013)

## Palkinnot
* Tanssiva karhu -palkinto, 2007

## Lähteet
* Tuomas Timosen haastattelu 25.7.2023

## Aiheesta muualla
* Tuomas Timonen Teoksen sivuilla
* Toisto on se mikä toimii! - Timosen toisessa runokokoelmassa on kepeä ja älykäs ilmapiiri (HS 12.3.2007)
Anna Maria Mäki

**Anna Maria Mäki** (s. 1976) on suomalainen kirjailija. Hän on julkaissut vuonna 2005 novellikokoelman *Suljetun paikan lumo*, ja hän oli samana vuonna ehdolla Olvi-, Runeberg- ja Tiiliskivi-palkintojen sekä Helsingin Sanomain kirjallisuuspalkinnon saajaksi. Sen jälkeen hän on julkaissut lyhytproosaa, romaaneja ja lastenkirjan. Vuonna 2007 häneltä ilmestyi yhdessä Mervi Lehmusoksan ja Esko Kuokkasen kanssa kirjoitettu *Puutarha parvekkeella* -tietokirja.

Mäki on voittanut Poetry Slam -lavarunokilpailun viisi kertaa ja harrastaa aktiivisesti lavarunoutta.

Koulutukseltaan Anna Maria Mäki on filosofian maisteri pääaineenaan suomen kieli. 

## Teokset

**Suljetun paikan lumo*,  (Teos, 2005)
**Puutarha parvekkeella*,  (Teos, 2007) 
**Virginian vaatteet*,  (Teos, 2011)
**Manna ja mahaluu*,  (Myllylahti, 2017)
**Äänenkantama*,  (Teos, 2021)
**Uudessa valossa*,  (Teos, 2024)

## Aiheesta muualla
* Risto Niemi-Pynttäri:Yksittäinen lause voimanlähteenä *Virginian vaatteet*-teoksen arvostelu Kirjallisuuskritiikin verkkolehti Kiiltomato.netissä. 26.4.2011
* Rantama, Vesa: Työn ja kodin noidankehässä nainen joutuu negatiivisen minäpuheen tulitukseen, Helsingin Sanomat. 20.3.2021
Oktanoli

**Oktanoli** eli **1-oktanoli** eli **n-oktanoli** eli **oktyylialkoholi** eli **heptyylikarbinoli** on kahdeksanatomisesta hiiliketjusta koostunut väritön normaaliolosuhteissa nestemäinen alkoholi, jota esiintyy luonnossa estereissä. Oktanoli on primäärinen alkoholi. Harvinaisempia muotoja ovat 2-, 3- ja 4-oktanolit, jotka ovat sekundäärisiä alkoholeja. 

Yhdistettä esiintyy myös kukkien tuoksuissa ja semiokemikaalina eliöiden viestinnässä.

Oktanolia valmistetaan vedyttämällä kookosöljyn estereitä. Yhdistettä käytetään hajusteena, liuottimena, muiden yhdisteiden valmistukseen ja vaahdotusprosessien apuaineena.

## Lähteet

## Aiheesta muualla
*
*PubChem: 1-Octanol 
*Human Metabolome Database (HMDB): Octanol 
*Kyoto Encyclopedia of Genes and Genomes (KEGG): 1-Octanol 
*ChemBlink: 1-Octanol 
*Dr. Duke's Phytochemical and Ethnobotanical Databases: Octanol 
*Pherobase: Floral Compound – 8OH 
*Pherobase: Semiochemical – 8OH